LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL METINIŲ DARBO DIENŲ KOEFICIENTŲ IR METINIŲ VIDUTINIO MĖNESIO DARBO DIENŲ IR VALANDŲ SKAIČIŲ 2015 METAIS PATVIRTINIMO

2014 m. gruodžio12 d. Nr. A1-646

Vilnius

Vadovaudamasi Darbuotojo, valstybės tarnautojo ir žvalgybos pareigūno vidutinio darbo užmokesčio apskaičiavimo tvarkos aprašo (toliau – Aprašas), patvirtinto Lietuvos Respublikos Vyriausybės 2003 m. gegužės 27 d. nutarimu Nr. 650 „Dėl Darbuotojo, valstybės tarnautojo ir žvalgybos pareigūno vidutinio darbo užmokesčio apskaičiavimo tvarkos aprašo patvirtinimo“, 10 punktu:

1. T v i r t i n u 2015 metų:

1.1. Metinius darbo dienų koeficientus:

1.1.1. esant penkių darbo dienų savaitei – 0,7 [252 darbo dienos : (365 kalendorinės dienos – 15 švenčių dienų)];

1.1.2. esant šešių darbo dienų savaitei – 0,9 [302 darbo dienos : (365 kalendorinės dienos – 15 švenčių dienų)];

1.1.3. šie dydžiai taikomi Aprašo 8 punkte nustatytais atvejais.

1.2. Metinius vidutinio mėnesio:

1.2.1. darbo dienų skaičius:

1.2.1.1. esant penkių darbo dienų savaitei – 21 darbo diena (252 darbo dienos : 12 mėnesių);

1.2.1.2. esant šešių darbo dienų savaitei – 25,2 darbo dienos (302 darbo dienos : 12 mėnesių);

1.2.2. darbo valandų skaičius:

1.2.2.1. esant penkių darbo dienų savaitei – 167,5 darbo valandos (2010 darbo valandų : 12 mėnesių);

1.2.2.2. esant šešių darbo dienų savaitei – 167 darbo valandos (2004 darbo valandos : 12 mėnesių);

1.3. šie dydžiai taikomi Aprašo 9 punkte nustatytais atvejais.

2. Jeigu įmonės, įstaigos ar organizacijos kolektyvinėje sutartyje, darbo sutartyse arba darbo tvarkos taisyklėse yra nustatytas kitoks darbo laikas, šio įsakymo 1.1 ir 1.2 papunkčiuose nurodytus dydžius nustato įmonė, įstaiga ar organizacija.

3. Šis įsakymas įsigalioja 2015 m. sausio 1 d.

Socialinės apsaugos ir darbo ministrė	Algimanta Pabedinskienė